
CONTRACT  DE EXECUȚIE  LUCRĂRI
    nr. _____________din data de _____________

Preambul
	În temeiul Legii 98/19.05.2016 privind achizițiile publice s-a încheiat prezentul contract de achiziție publică lucrări, între:

Părțile contractante
 	UNIVERSITATEA "Alexandru Ioan Cuza" din Iași cu sediul în Iaşi B-dul Carol I nr. 11, Tel.032-201047, Fax 201117, cod fiscal nr. 4701126, cont nr. RO90TREZ23F650601580202X  deschis la Trezoreria Iaşi, reprezentată prin RECTOR, Prof. univ. dr. Tudorel TOADER şi Director economic și resurse umane, ec. Liliana IFTIMIA, în calitate de ACHIZITOR pe de o parte,
şi
	 S.C.                  SRL, cu sediul in___, str. ___ nr. __, jud. ___,  telefon ______, număr de înmatriculare J__/___/___,  CUI ___, cont RO__TREZ____________ deschis la Trezoreria ___, reprezentat legal prin  administrator ______________, în calitate de Executant, 
a intervenit prezentul contract.
	1. Definiţii și interpretări
1.1. În prezentul contract următorii termeni vor fi interpretaţi astfel:
a) contract - actul juridic care reprezintă acordul de vointa al celor doua parți, încheiat între o Achizitor, în calitate de beneficiar, și un executant de lucrări, în calitate de Contractant;
b) achizitorși executant - părțile contractante, așa cum sunt acestea numite în prezentul contract;
c) preţul contractului - preţul plătibil Executantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
d) amplasamentul lucrării - locul unde Executantul execută lucrarea;
 e) forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
f) zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit;
g) standarde - standardele, reglementarile tehnice aplicabile lucrarilor executate în baza contractului, sau altele asemenea prevăzute în Caietul de sarcini și în propunerea tehnică;
h) ordin administrativ - orice instrucțiune sau ordin emis de către achizitor pentru executant;
j) act adițional - document ce modifică termenii și condițiile contractului de lucrări;
k)  conflict de interese - înseamnă orice eveniment influențând capacitatea executantului de a exprima o opinie profesională obiectivă și imparțială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricții sunt de asemenea aplicabile oricăror subcontractanți, salariați și experți acționând sub autoritatea și controlul executantului;
l) despăgubire - suma, neprevăzută expres în prezentul contract care este acordată de către instanța de judecată sau este convenită de către părți ca despăgubireplătibilă părții prejudiciate, în urma încălcării contractului de lucrări de către cealaltă parte;
m)	penalitate contractuală - despăgubirea stabilită în contractul de lucrări ca fiind plătibilă de către una din părțile contractante către cealaltă parte numai îm caz de neîndeplinire culpabilă a obligațiilor din contract;
o) termene limită - perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. în cazul în care ultima zi a termenului se împlinește într-o zi nelucrătoare, termenul va expira la sfârșitul următoarei zile lucrătoare;
p) garanția de bună execuție - suma de bani care se constituie de către contractant în scopul asigurării autorității contractante de îndeplinirea cantitativă, calitativă și în perioada convenită a contractului;
r) garanția acordată lucrărilor - perioada de timp cuprinsă între data recepției la terminarea lucrărilor și data recepției finale, în decursul careia, Executantul va remedia pe cheltuială proprie, orice neconformitate apărută la lucrări
1.2. În prezentul contract, cu excepţia unei prevederi contrare, cuvintele la forma de singular vor include forma de plural şi viceversa, acolo unde acest lucru este permis de context.
					Clauze obligatorii

2. Obiectul principal al contractului
2.1. Executantul se obligă să execute și să finalizeze lucrările de ”Reabilitare/ modernizare clădire destinată centrului de activități coloborative” (Sera Puschin), aferentă activității A.2.1.“Crearea și dezvoltarea unui HUB (Centru de activități colaborative), prevăzută în cadrul proiectului Start experiență – START.EXE, POCU/626/6/13/13065, conform Caietului de Sarcini, Proiectului de amenajare - desene, memorii tehnice, ofertei, la nivelul cerințelor impuse de legislația privind calitatea în construcții și siguranța functională, în conformitate cu obligațiile asumate prin prezentul contract. Contractul va fi considerat executat integral atunci când procesul verbal de recepție la terminarea lucrărilor și procesul verbal de recepție finală vor fi semnate de comisia de recepție, care confirmă că lucrările au fost executate conform contractului și orice defecțiuni, dacă a fost cazul, au fost remediate, respectiv nu mai există defecțiuni ale lucrărilor la data expirării perioadei de garanție.
2.2. Achizitorul se obligă să plătească executantului prețul convenit în prezentul contract pentru lucrările prevăzute la art. 2.1.

	3.  Prețul contractului
3.3. Prețul convenit pentru îndeplinirea contractului, plătibil executantului de către achizitor, este de _________lei, la care se adaugă T.V.A. _________ lei. Prețul reprezintă valoarea maximă a prețului care se cuvine executantului pentru executarea completă și corespunzătoare calitativ a lucrărilor, în condițiile prevăzute în contract. Fără a aduce atingere prevederilor art 3.4 din contract, în situația apariției pe perioada executării acestuia a unor cheltuieli neprevazute, acestea vor fi analizate de achizitor împreună cu executantul și dacă se va dovedi că aceste cheltuieli au fost intr-adevar neprevazute și numai dacă se încadreaza în limita maximă prevazută de legislația în vigoare, vor putea face obiectul unui act adițional la contractual de lucrări. Lucrările neprevăzute aferente cheltuielilor neprevăzute nu vor fi puse în operă de executant înainte de a fi aduse la cunoștința Achizitorului în vederea analizării, acceptării și eventual, încheierii unui act adițional.
3.4. Prețurile detaliate pentru fiecare categorie de lucrări  sunt cele înscrise în oferta (reprezentând anexă la contract). Prețul nu va fi indexat și nu va suporta nici o majorare pe durata execuției lucrărilor, indiferent de inflație și de eventualele creșteri de costuri, prețurile și tarifele datorate pieței, variații ale cursului valutar.
3.5. Prețul include, fără a se limita la acestea, toate costurile executantului cu mâna de lucru, materialele, produsele, echipamentele, utilajele, instalațiile, mijloacele de transport și de supraveghere a lucrărilor și orice alte cheltuieli necesare pentru finalizarea lucrărilor, în conformitate cu prevederile caietului de sarcini și ale ofertei tehnice pâna la recepția finală, inclusiv profitul executantului.
3.6 Lucrările care trebuiesc efectuate pentru corectarea anumitor lucrări executate deficitar de către executant sau care prezintă lipsuri vor fi executate de către executant pe cheltuiala sa fără a fi decontate de achizitor. De asemenea, orice lucrări/reparații efectuate cu titlu de garanție sunt incluse în preț.

4. Durata contractului
4.1. Prezentul contract intră în vigoare la data semnarii de ambele parti si este valabil pina la data implinirii in totalitate a obligatiilor de către ambele parti, inclusiv, fara limitare, până la data semnarii procesului verbal de receptie finala (dupa expirarea perioadei de garantie) fara obiectiuni.
4.2 Executantul se obligă să execute și să finalizeze lucrarea/lucrările așa după cum este prevăzut în graficul de execuție. Lucrările vor începe la data specificată în ordinului de începere. Ordinul de începere se va transmite de către Achizitor în termen de maxim 2 zile lucrătoare de la data instituirii garanției de bună execuție și primirii din partea executantului a dovezii referitoare la constituirea garantiei de buna executie.
4.3.  Durata de  execuție a lucrărilor, este de maxim 4 luni calendaristice de la data menționată în ordinul de începere a lucrărilor. Ordinul de începere a lucrării va fi eliberat în 2 zile lucrătoare de la constituirea garanției de bună execuție.

        5. Documentele contractului
5.1. - Documentele prezentului contract sunt: 
[bookmark: do|caIII|si11|ar147|al1|lia]a) solicitarea de ofertă  nr. ____ , inclusiv caietul de sarcini anexat acesteia,  + clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;
b) oferta, respectiv propunerea tehnică şi propunerea financiară, inclusiv clarificările din perioada de evaluare;
[bookmark: do|caIII|si11|ar147|al1|lib]c) garanţiei de bună execuţie;
[bookmark: do|caIII|si11|ar147|al1|lic]d) graficul de execuție;  
[bookmark: do|caIII|si11|ar147|al1|lid]	e) Contractele cu subcontractanții (dacă este cazul);
f) convenție în domeniul securității și sănătății în muncă; 
	g) convenţie privind  situaţiile  de  urgenţă (apararea  împotriva  incendiilor  şi  protecţiei  civile);
	h) acte adiţionale, pe masura incherii lor care vor deveni anexe la contract (dacă este cazul).
5.2. În cazul în care, pe parcursul îndeplinirii contractului, se constată faptul că anumite elemente ale ofertei sunt inferioare si/sau nu corespund cerințelor prevăzute în documentația de atribuire/caietul de sarcini, prevalează prevederile caietului de sarcini.

	6. Standarde 
6.1. Executantul garantează că, va respecta legislația în vigoare ce reglementează lucrările ce urmează a se executa, normativele, prescripțiile tehnice și legislația menționată în Caietul de Sarcini, oferta tehnică depusă și Caietul de Sarcini.
6.2. La lucrările la care se fac încercări, calitatea probei se consideră realizată dacă rezultatele se înscriu în toleranțele admise prin reglementările tehnice în vigoare.

	7. Protecția patrimoniului cultural national
7.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrarii sunt considerate, în relațiile dintre părți, ca fiind proprietatea absolută a achizitorului. 
7.2 - Executantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat dupădescoperirea și înainte de indepărtarea lor, de a înștiința achizitorul despre aceasta descoperire și de a îndeplini dispozițiile primite de la achizitior privind îndepărtarea acestora. Dacă din cauza unor astfel de dispoziții, executantul suferăîntârzieri și/sau cheltuieli suplimentare, atunci, prin consultare, părțile vor stabili:
a) orice prelungire a duratei de executie la care executantul are dreptul;
b) totalul cheltuielilor suplimentare, care se va adauga la prețul contractului.
7.3 - Achizitorul are obligația, de îndată ce a luat la cunostință despre descoperirea obiectelor prevăzute la clauza 7.1, de a înștiința în acest sens organele de poliție și comisia monumentelor istorice.

[bookmark: bookmark13]	8. Obligațiile executantului
8.1 Codul de conduită
1. Executantul va acționa întotdeauna loial, imparțial și ca un consilier de încredere pentru Achizitor conform regulilor și/sau codului de conduită al profesiei sale, precum și cu discreția necesară. Se va abține să facă afirmații publice în legătură cu lucrările executate fără să aibă aprobarea prealabilă a achizitorului, precum și să participe în orice activități care sunt în conflict cu obligațiile sale contractuale. Nu va angaja Achizitorul în niciun fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.
2. Pe perioada executării contractului, Executantul se obligă să nu aducă atingere obiceiurilor politice, culturale și religioase dominante în Romania, respectând totodată și drepturile omului.
3. Când Executantul sau oricare din subcontractantii săi, personalul, experții, agenții sau subordonații săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, Achizitorul poate decide încetarea prezentului contract conform prevederilor, art. 24 fără a aduce atingere niciunui drept anterior dobândit de executant.
4. Plățile către executant aferente Contractului vor constitui singurul venit ori beneficiu ce poate deriva din acesta și, atât Executantul cât și personalul său salariat ori contractat, inclusiv conducerea sa și salariații din teritoriu, nu vor accepta niciun comision, discount, alocație, plată indirectă sau orice altă formă de retribuție în legătură cu sau pentru executarea obligațiilor din prezentul contract.
5. Executantul nu va avea niciun drept, direct sau indirect, la vreo redevență, facilitate sau comision cu privire la orice bun sau procedeu brevetat sau protejat, utilizate în scopurile Contractului, fără aprobarea prealabilă în scris a Achizitorului.
6. Executantul și personalul său vor respecta secretul profesional pe perioada executării Contractului, inclusiv pe perioada oricărei prelungiri precum și după încetarea acestuia. În acest sens, cu excepția cazului în care se obține acordul scris prealabil al achizitorului, Executantului și personalul sau, salariat ori contractat de acesta, incluzând conducerea și salariații în teritoriu, nu vor divulga niciodată oricărei alte persoane sau entități nicio informație confidențială divulgată lor sau despre care au luat cunoștință și nu vor face publică nicio informație referitoare la recomandările primite în cursul sau ca rezultat al derulării prezentului contract. Totodată, Executantul și personalul său nu vor utiliza în dauna Achizitorului informațiile ce le-au fost furnizate sau rezultatul studiilor, testelor, cercetărilor desfășurate în cursul sau în scopul executării prezentului Contract.
7. Executantul va furniza Achizitorului, la cerere, documente justificative cu privire la condițiile în care se execută prezentul contract. 
8.2 Conflictul de interese
1. Executantul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului contract. Conflictele de interese pot apărea în mod special ca rezultat al intereselor economice, afinităților politice ori de naționalitate, al legăturilor de rudenie ori afinitate, sau al oricăror altor legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 15 zile de la apariția acestuia.
2. Achizitorul are dreptul de a verifica dacă măsurile luate sunt corespunzătoare și dacă este necesar poate solicita măsuri suplimentare. Executantul se va asigura că personalul său, salariat sau contractat de el, inclusiv conducerea și salariații din teritoriu, nu se află într-o situație care ar putea genera un conflict de interese. Executantul va înlocui, în 30 de zile și fără vreo compensație din partea Achizitorului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.
3. Executantul trebuie sa evite orice contact care ar putea sa-i compromită independența ori pe cea a personalului său, salariat sau contractat, inclusiv conducerea și salariații din teritoriu. în cazul în care executantul nu-și menține independența, achizitorul, fără afectarea dreptului acestuia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a prezentului contract, în condițiile prevăzute la art. 24.

8.3 Legislația Muncii și Programul de lucru
1. Executantul va respecta întreaga legislație a muncii care se aplică personalului, inclusiv legislația în vigoare privind angajarea, programul de lucru, sănătatea, securitatea muncii, asistența socială, emigrarea și repatrierea, și îi va asigura acestuia toate drepturile legale.
2. Executantul îi va obliga pe angajații săi să se conformeze tuturor legilor în vigoare, inclusiv celor legate de securitatea muncii.
3. Executantul îl va informa pe achizitor în privința programului său de lucru planificat pentru fiecare săptămână/fiecare lună de executare a prezentului contract, astfel încât persoana nominalizată de către achizitor pentru monitorizarea lucrării, să aibă posibilitatea de a planifica și asigura continuitatea supravegherii lucrărilor pe parcursul tuturor etapelor contractului.
8.4 Sănătatea și securitatea muncii
1. Executantul va numi un responsabil care va răspunde pentru securitatea și prevenirea accidentelor pe șantier. Această persoană trebuie să fie calificată pentru o astfel de răspundere și să aibă autoritatea de a emite dispoziții și de a lua măsurile necesare pentru prevenirea accidentelor.
2. Pe parcursul execuției lucrărilor, executantul are obligația de a sprijini activitatea persoanei responsabile cu prevenirea accidentelor, în scopul exercitării răspunderii și autorității sale.
3. Executantul poartă întreaga răspundere în cazul producerii accidentelor de muncă, evenimentelor și incidentelor periculoase, îmbolnăvirilor profesionale generate sau produse de echipamentele tehnice (utilaje, instalații, etc.) procedee tehnologice utilizate sau, de către lucrătorii săi și cei aparținând societăților care desfășoară activități pentru acesta (subcontractanți), în conformitate cu prevederile Legii securității și sănătății în muncă nr. 319/2006 și a Normelor metodologice de aplicare a Legii nr. 319/2006 aprobate prin HG. nr. 1425/2006, precum și orice modificare legislativă apărută pe timpul desfășurării contractului.
4. în cazul producerii unor accidente de muncă, evenimente sau incidente periculoase în activitatea desfășurată de executant, acesta va comunica și cerceta accidentul de muncă, evenimentul, conform prevederilor legale pe care îl va înregistra la Inspectoratul Teritorial de Muncă pe raza căruia s-a produs.
5. Executantul va păstra un registru și va întocmi rapoarte privind sănătatea, securitatea și facilitățile sociale ale persoanelor, conform cerințelor persoanei autorizate de achizitor.
6. Achizitorul va înregistra numai evenimentele produse propriilor angajați.
7. Achizitorul nu va fi responsabil pentru niciun fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de executant sau subcontractant, cu excepția accidentelor sau prejudiciilor rezultate din vina achizitorului sau a angajaților acestuia.
8.5 Personalul și echipamentul
1. Personalul executantului va avea calificarea, competența și experiența corespunzătoare pentru domeniile respective de activitate.
2. Persoana autorizată de achizitor poate solicita executantului, motivând in scris solicitarea sa, să înlăture (sau să dispună să fie înlăturat) orice persoană angajată pe șantier, care:
a) persistă în purtare necorespunzătoare sau în lipsă de responsabilitate;
b) îndeplinește îndatoririle sale cu incompetență sau neglijență;
c) nu respectă oricare din prevederile prezentului contract;
d) persistă într-un comportament care periclitează siguranța și sănătatea sau protecția mediului.
3. Executantul va transmite persoanei autorizate de achizitor detalii privind fiecare categorie de personal precum și ale fiecărui tip de utilaj existent pe șantier.

	9. Obligaţiile principale privind execuţia lucrărilor
9.1.-(1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.
       (2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de și pentru îndeplinirea prezentului contract, în măsura în care necesitatea asigurării acestora este prevăzută în contract sau se poate deduce în mod rezonabil din acesta.
9.2. Executantul are obligația de a prezenta achizitorului, înainte de începerea execuției lucrării, spre aprobare, graficul execuţiei lucrărilor, în ordinea tehnologică de execuţie. Executantul are obligaţia de a prezenta achizitorului  pe parcursul  executării lucrărilor documentele de calitate, conformitate şi garanţie pentru materialele puse în operă.
9.3.-(1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor Legii privind calitatea în construcţii. 
       (2) Executantul are obligația de a notifica prompt Achizitorul despre toate erorile, omisiunile, viciile sau altele asemenea descoperite de el în proiectul de amenajare pe durata îndeplinirii contractului. 
       (3) Executantul are obligația de a respecta și de a executa dispozițiile Achizitorului în orice problemă menționată sau nemenționată în contract, referitoare la lucrare. În cazul în care Executantul consideră că dispozițiile achizitorului sunt nejustificate sau inoportune, acesta are dreptul de a ridica obiecții în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale și/sau prevederilor prezentului contract. 
       (4) În cazul în care respectarea și executarea dispozițiilor prevăzute la alin. (3) determină dificultăți în execuție care generează costuri suplimentare, aceste costuri vor fi acoperite, după caz, pe cheltuiala achizitorului. 
9.4.  (1) Executantul este responsabil de trasarea corectă a lucrărilor față de reperele date de achizitor, precum și de furnizarea tuturor echipamentelor, instrumentelor, dispozitivelor și resurselor umane necesare în vederea îndeplinirii responsabilității respective. 
         (2) In cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, executantul are obligația de a rectifica eroarea constatată, pe cheltuiala sa.
9.5. Pe parcursul execuției lucrărilor și remedierii viciilor ascunse, executantul are obligația:
a) de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane; Executantul va respecta Legea nr. 319/2006- Legea securității si sanatatii in munca.
b) de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor conform contractului sau de către alte autorități competente, în scopul protejării lucrărilor sau al asigurării confortului riveranilor. Limita locației in care executantul trebuie sa isi plaseze dispozitivele de iluminare, protecție, îngrădire, alarma si paza astfel incat sa fie indeplinita obligația prevăzută, este data de limita străzilor care fac obiectul acestui contract, astfel incat acestea sa fie semnalizate corespunzător din toate punctele de vedere, conform normativelor si legislației in vigoare.
c) de a lua toate măsurile necesare pentru respectarea tuturor prevederilor legale privind protecția mediului pe și în afara șantierului și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.
9.7. Executantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepție  finală.
9.8. - (1) Pe parcursul execuției lucrărilor și al remedierii viciilor ascunse, executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:
a) confortul riveranilor;	sau
b) căile de acces, prin folosirea și ocuparea drumurilor și căilor publice sau private care deservesc proprietățile aflate în posesia achizitorului sau a oricărei alte persoane.
(2) Executantul va despăgubi achizitorul împotriva tuturor reclamațiilor, acțiunilor în justiție, daunelor- interese, costurilor, taxelor și cheltuielilor, indiferent de natura lor, rezultând din sau în legătură cu obligația prevăzută la alin.(1), pentru care responsabilitatea revine executantului.
9.9. - (1) Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; executantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.
(2) în cazul în care natura lucrărilor impune utilizarea de către executant a transportului pe apă, atunci prevederile de la alin.(1) vor fi interpretate în maniera în care prin „drum" se înțelege inclusiv ecluză, doc, dig sau orice altă structură aferentă căii navigabile și prin „vehicul" se înțelege orice ambarcațiune, iar prevederile respective se vor aplica în consecință.
(3) în cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, executantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.
(4) Cu excepția unor clauze contrare prevăzute în prezentul contract, executantul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricăror drumuri sau poduri care comunică cu sau care se află pe traseul șantierului.
9.10. - (1) Executantul are obligația de a suporta toate costurile și taxele pentru căile de acces cu destinație specială și/sau temporară care îi pot fi necesare, inclusiv cele pentru accesul pe șantier. De asemenea, executantul va obține, cu riscul și pe cheltuiala sa, orice alte/facilități suplimentare din afara șantierului, care îi pot fi necesare la execuția lucrărilor care fac obiectul prezentului contract.
         (2) Executantul este responsabil (în relația dintre părți) de lucrările de întreținere, care pot fi necesare ca urmare a folosirii de către acesta a drumurilor de acces.
        (3) Executantul are obligația de a asigura toate marcajele și indicatoarele de-a lungul drumurilor de acces și de a obține aprobarea autorităților competentepentru marcaje și indicatoare precum și pentru utilizarea acestor drumuri. Achizitorul nu va fi răspunzător pentru revendicările generate de utilizarea drumurilor de acces.
9.11.- (1) Pe parcursul execuției lucrării, executantul are obligația:
a) de a evita, pe cât posibil, acumularea de obstacole inutile pe șantier;
b) de a depozita sau retrage orice utilaje, echipamente, instalații, surplus de materiale;
c) de a aduna și îndepărta de pe șantier dărâmăturile, molozul sau lucrările provizorii de orice fel,  care nu mai sunt necesare.
(2) Executantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.
9.12. - Executantul se obligă de a despăgubi achizitorul împotriva oricăror:
a) reclamații și acțiuni în justiție, ce rezultă din încălcarea în mod culpabil de către executant a unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acestea; și
b) daune-interese, costuri, taxe și cheltuieli de orice natură aferente generate din culpa executantului.
c) prejudicii produse pe parcursul derulării contractului, ca urmare a distrugerii/degradării bunurilor mobile/imobile ce aparțin  achizitorului.
9.13. Dacă executantul constituie (potrivit prevederilor legilor în vigoare) o asociere, un consorțiu sau o altă grupare de două sau mai multe persoane:
-aceste persoane vor fi considerate ca având obligații comune și individuale față de aautoritatea contrcatantă pentru executarea contractului;
-aceste persoane vor notifica autoritatea contractantă cu privire la liderul lor care va avea autoritatea de executant pentru toți membrii asocierii; și
- contactantul nu își va modifica componența sau statutul legal al asocierii fără aprobarea prealabilă a achizitorului.
9.14. Alte obligații ale executantului:
a) Utilizarea în execuția lucrărilor numai a produselor și a procedeelor prevăzute în proiect, certificate CE sau pentru care exista agremente tehnice, care conduc la realizarea cerințelor, precum și gestionarea probelor-martor; înlocuirea produselor și a procedeelor prevăzute în proiect cu altele care îndeplinesc condițiile precizate se poate face numai pe baza soluțiilor stabilite de proiectanți cu acordul beneficiarului;
b) Aprovizionarea cu materiale și materii prime se face cu respectarea cerințelor de calitate conform standardelor naționale sau EU și numai de la producători sau distribuitori autorizați, conform legislației din Romania.
c) Activitățile de executare a lucrărilor se realizează de către personal calificat, electrician, instalator, zidar, etc sub coordonarea/ supravegherea șefului de șantier.
d) Asigurarea nivelului de calitate corespunzător cerințelor, printr-un sistem propriu de calitate conceput și realizat prin personal propriu, cu responsabili tehnici cu execuția pentru domeniile care fac obiectul prezentuluit sarcini.
e) Convocarea factorilor care trebuie să participe la verificarea lucrărilor ajunse în faze determinante ale execuției și asigurarea condițiilor necesare efectuării acestora, în scopul obținerii acordurilor de continuare a lucrărilor, atunci când se impune.
f) Soluționarea neconformităților, a defectelor și a neconcordanțelor apărute în fazele de execuție, numai pe baza soluțiilor stabilite de proiectant cu acordul beneficiarului.
g) Respectarea proiectului de amenajare și a detaliilor de execuție pentru realizarea nivelului de calitate corespunzător cerințelor sau unui nivel superior.
h) Sesizarea, în termen de 24 de ore, a Inspecției de Stat în Construcții sau a altor instituții abilitate, în cazul produceri unor accidente tehnice în timpul execuției lucrărilor.
i) Propunerea privind efectuarea recepției numai a lucrărilor care corespund cerințelor de calitate și pentru care a predat beneficiarului documentele necesare întocmirii/completării cărții tehnice a construcției.
j) Aducerea la îndeplinire, la termenele stabilite, a măsurilor dispuse prin actele de control sau prin documentele de recepție a lucrărilor de construcții.
k) Remedierea, pe propria cheltuială, a defectelor calitative apărute din vina sa, atât în perioada de execuție, cât și în perioada de garanție stabilită potrivit legii.
l) Eliberarea și aducerea terenurilor ocupate temporar cu organizarea de șantier la starea inițială  în conformitate cu cerințele documentației/planșelor - sistematizare pe verticală, la terminarea execuției lucrărilor.
m) Stabilirea răspunderii tuturor participanților la procesul de execuție a lucărilor- factori de răspundere, colaboratori, subcontractanți - în conformitate cu sistemul propriu de asigurare a calității adoptat și cu prevederile legale în vigoare.
n) Executantul are obligația de a respecta legislația referitoare la vestigii, monede, artefacte, obiecte de valoare sau antichități, monumente istorice, orice articole  de interes arheologic. (Ordinul Ministerului Culturii și Patrimoniului Național nr. 2562/2010 și Ordonanța 43/2000).
9.15. Executantul se obligă să asigure disponibilitatea informaţiilor şi documentelor referitoare la proiect cu ocazia misiunilor de control desfăşurate de AM/OI sau de alte structuri cu competenţe în controlul şi recuperarea debitelor aferente fondurilor europene şi/saufondurilor publice naţionale aferente acestora, după caz.

10.  Obligaţiile achizitorului
10.1 - La începerea lucrărilor achizitorul are obligația de a obține toate autorizatiile și avizele necesare execuției lucrărilor.
Achizitorul are obligația de a emite ordinul de începere a lucrărilor și de a solicita executantului preluarea amplasamentului lucrării în condițiile prevăzute în contract la clauza 14. 
10.2 - (1) Achizitorul are obligația de a pune la dispoziția executantului, fără plată, dacă nu s-a convenit altfel, urmatoarele:
a) amplasamentul lucrării, liber de orice sarcină;
b) suprafețele de teren necesare pentru depozitare și pentru organizarea de șantier;
c) racordurile pentru utilități (apă, gaz, energie, canalizare etc.), până la limita amplasamentului șantierului.
	(2) Costurile pentru consumul de utilități precum și cel al contoarelor sau al altor aparate de măsurat se suportă de către executant.
10.3 - Achizitorul are obligația de a pune la dispoziția executantului întreaga documentație necesară pentru execuția lucrărilor contractate, fără plată, într-un exemplar, la termenele stabilite prin graficul de execuție a lucrării.
10.4 - Achizitorul este responsabil pentru trasarea axelor principale, bornelor de referință, căilor de circulatie și a limitelor terenului pus la dispoziția executantului precum și pentru materializarea cotelor de nivel în imediata apropiere a terenului.
10.5 - Achizitorul are obligația de a examina și măsura lucrările care devin ascunse în cel mult 5 zile lucrătoare de la notificarea executantului.
10.6 - Achizitorul este pe deplin responsabil de exactitatea documentelor și a oricăror alte informații furnizate executantului precum și pentru dispozițiile și livrările sale.
10.7. Achizitorul va nominaliza pentru monitorizarea execuției lucrărilor ce fac obiectul prezentului contract  un reprezentant. Persoana nominalizată de achizitor, nu va avea autoritatea de a modifica prezentul contract.
10.8.  Persoana nominalizată acționează în numele achizitorului de fiecare dată când îndeplinește sarcini sau exercită autoritatea atribuită sau implicată de contract.
10.9.  Persoana nominalizată nu are autoritatea de a absolvi nicio parte semnatară, de sarcinile, obligațiile sau responsabilitățile prevăzute în prezentul contract.
10.10. Orice aprobare, verificare, certificat, consimțământ, examinare, inspecție, instrucție, notificare, propunere, cerere, test sau alte acțiuni similare întreprinse de persoana nominalizată nu vor absolvi executantul de nici o responsabilitate pe care o are potrivit prevederilor contractului inclusiv responsabilitatea pentru erori, omisiuni, discrepanțe și neconformități.

	11.  Sancțiuni pentru neindeplinirea culpabilă a obligațiilor 
11.1	În cazul în care, din vina sa, executantul nu reușește să-și execute obligațiile asumate prin contract, atunci achizitorul este indreptatit de a percepe penalitati in valoare de 0,5 % din valoarea nerealizata a contractului pentru fiecare zi de întârziere până la îndeplinirea efectivă a obligațiilor.
11.2.	În cazul în care, din vina sa, achizitorul nu reușește sa-si execute obligațiile asumate prin contract, atunci prestatorul este indreptatit de a percepe penalitati in valoare de 0,5 % din valoarea neonorata a facturii pentru fiecare zi de intarziere până la îndeplinirea efectivă a obligațiilor.
11.3	- Penalitățile datorate conform clauzei 11.1.si 11.2 curg de drept din data scadentei obligațiilor neindeplinite conform prezentului contract, cu respectarea legislației în vigoare.Perceperea de către Achizitor a penalităților de întârziere nu vor exonera Executantul de obligația de a termina Lucrările sau de alte sarcini, obligații sau responsabilități pe care le are conform prevederilor Contractului și nu vor exonera Achizitorul de obligațiile sale contractuale.
11.4 –În situația rezilierii contractului ca urmare a neîndeplinirii prevederilor acestuia, Executantul datorează Achizitorului daune-interese în cuantum egal cu valoarea garanției de bună execuție, pe care Achizitorul o reține. În situația în care valoarea prejudiciului suferit de Achizitor este mai mare decât cuantumul garanției de bună execuție,     Achizitorul solicită iar executantul este obligat să plătească diferența în termen de 30 zile de la primirea notificării Achizitorului. În orice situație, Achizitorul păstrează dreptul recuperării prejudiciului produs de Executant, în fața instanțelor judecătorești  competente.

Clauze specifice

12. Garanția de bună execuție a contractului
12.1	- Executantul are obligația de a constitui garanția de bună execuție a contractului, în scopul asigurării achizitorului de îndeplinirea cantitativă, calitativă și în perioada convenită a contractului, in conformitate cu prevederile art. 39 si 40 din HG 395/2016, prin virament bancar sau printr-un instrument de garantare constituit irevocabil în favoarea Universităţii ”Alexandru Ioan Cuza” din Iaşi, emis de o instituție de credit din România sau din alt stat sau de o societate de asigurari, în condițiile legii sau prin rețineri succesive din sumele datorate pentru facturile aferente plăților parțiale.
12.2	- Executantul se obligă să constituie garanția de bună execuție a contractului, în cuantum de .................... lei, reprezentând 10% din prețul contractului fără TVA, în termen de 5 zile lucrătoare de la data semnării contractului de ambele părți. Executantul are obligația de a transmite achizitorului dovada constituirii garantiei de buna executie cel mai tarziu in ziua urmatoare constituirii acesteia. Perioada de valabilitate a garanției trebuie să acopere atât durata de execuție a contractului cât și perioada de garanție acordată lucrărilor.
În cazul neconstituirii garanţiei de bună execuţie sau nedeschiderii contului de garanție de bună execuție de către Executant, în termenul stabilit prin contract,  Achizitorul poate rezilia contractul  fără nici o formalitate prealabilă şi fără intervenţiainstanţei de judecată, aceasta  având dreptul de a pretinde plata de daune-interese.
12.3 În situaţia executării garanţiei de bună execuţie, parţial sau total, Executantul are obligaţia de a reîntregi garanţia în termen de 5 zile lucratoare de la data primirii notificarii din partea Achizitorului. În cazul în care garanția de bună execuție nu este reîntregită în termenul stabilit, atunci achizitorul are dreptul să aplice prevederile art. 11.1 până la data îndeplinirii acestei obligații de către executant.
12.4 -(1) În situația în care părțile convin prelungirea termenului de execuție a lucrării contractate, pentru orice motiv (inclusiv forța majoră), executantul are obligația de a prelungi valabilitatea garanției de bună execuție, în maxim  5 zile lucrătoare de la data intrării în vigoare a actului adițional. În cazul în care valabilitatea garanției de bună execuție nu este prelungită în termenul stabilit, atunci achizitorul are dreptul să aplice prevederile art. 11.1 până la data îndeplinirii acestei obligații de către executant.
	(2)	Garanția de bună execuție ce se va prelungi va fi valabilă de la data expirării celei inițiale pe perioada de prelungire a termenului de execuție până la semnarea procesului verbal de recepție finală.
12.5 Garanţia de bună execuţie se poate constitui şi prin reţineri succesive din sumele datorate pentru facturi parţiale. Executantul are obligaţia de a deschide un cont la dispoziţiaautorităţii contractante la unitatea Trezoreriei Statului din cadrul organului fiscal competent în administrarea acestuia.  Suma iniţială care se depune de către contractant în contul de disponibil astfel deschis  nu trebuie să fie mai mică de 0,5% din preţul contractului de achiziţie publică/contractului subsecvent, fără TVA. Pe parcursul îndeplinirii contractului de achiziţie publică, autoritatea contractantă urmează să alimenteze contul de disponibil prin reţineri succesive din sumele datorate şi cuvenite Executantului până la concurenţa sumei stabilite drept garanţie de bună execuţie în contractul de achiziţie publică şi va înştiinţa Executantul despre vărsământul efectuat, precum şi despre destinaţia lui. Din contul de disponibil deschis la Trezoreria Statului pe numele Executantului pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a autorităţii contractante în favoarea căreia este constituită garanţia de bună execuţie. 
12.6	Achizitorul are dreptul de a emite pretenții asupra garanției de bună execuție, în limita prejudiciului creat, dacă executantul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, achizitorul are obligația de a notifica acest lucru executantului, precizând totodată obligațiile care nu au fost respectate.
12.7 Achizitorul se obligă să restituie garanția de bună execuție după cum urmează:
a)	70% din valoarea garanției, în termen de 14 zile de la data încheierii procesului-verbal de recepție la terminarea lucrărilor faraobiectiuni, dacă nu a ridicat până la acea dată pretenții asupra ei, iar riscul pentru vicii ascunse este minim;
b)	restul de 30% din valoarea garanției, la expirarea perioadei de garanție a lucrărilor executate, pe baza procesului-verbal de recepție finală. Procesele-verbale de recepție finală pot fi întocmite și pentru părți din lucrare, dacă acestea sunt distincte din punct de vedere fizic și funcțional.
12.8. În cazul în care pe parcursul executării contractului de achiziție publicăpărțile convin suplimentarea prin act adițional a valorii contractului,executantul are obligația de a completa garanția de buna execuție in corelatie cu noua valoare a contractului de achiziție publica în termen de 5 zile lucrătoare de la data semnării de către ambele părți a unui act adițional. În cazul necompletării garanției de bună execuție în termenul stabilit prin contract, atunci achizitorul are dreptul să aplice prevederile art. 11.1 până la data îndeplinirii acestei obligații de către executant.
12.9. Garanţia tehnică este distinctă de Garanţia de bună execuţie a contractului.

	13. Instalarea, organizarea, securitatea și igiena șantierului
13.1. Instalarea șantierului
13.1.1 Executantul suportă toate schimbările referitoare la construirea și întreținerea instalațiilor șantierului, cuprinzând căile de acces, drumurile de deservire care nu sunt deschise circulației publice.
13.1.2 Executantul trebuie să afișeze la locul șantierului un panou care să conțină informațiile prevăzute de legislație.

13.2 Securitatea și igiena șantierului
13.2.1 Executantul va lua toate măsurile în ceea ce privește securitatea proprie, a personalului său, precum și a terților în vederea evitării accidentelor pe șantier. Acesta va avea în vedere toate reglementările și instrucțiunile autorităților competente.
13.2.2 Executantul asigură iluminatul și curățenia șantierului atât în interior, cât și în exterior. în măsura în care este nevoie executantul va asigura și împrejmuirea șantierului.
13.2.3 Executantul va lua toate măsurile necesare ca lucrările pe care le execută să nu reprezinte pericole pentru terți sau circulația publică, dacă aceasta nu este deviată.
13.2.4 Punctele de trecere periculoase pe toată lungimea căilor de comunicare trebuie protejate cu panouri provizorii sau cu orice alte dispozitive potrivite. Căile de acces trebuie să fie iluminate și, la nevoie, păzite.
13.2.5 Executantul ia toate măsurile necesare pentru a asigura igiena instalațiilor de pe șantier destinate personalului, chiar și prin instalarea rețelelor de alimentare cu apă potabilă și de salubritate, dacă complexitatea șantierului o justifică.
Toate măsurile de securitate și igienă prevăzute mai sus sunt în sarcina executantului. În cazul în care executantul nu își îndeplinește obligațiile specificate mai sus și fără a încălca atribuțiile autorităților competente, achizitorul, pe cheltuiala executantului, poate să ia măsurile necesare înainte ca notificarea privind neîndeplinirea obligațiilor să producă efecte.
13.2.6 În caz de urgență sau pericol aceste măsuri se vor lua fără notificare prealabilă. Intervenția autorităților competente sau a achizitorului  nu absolvă executantul de responsabilități.
Achizitorul informează executantul de toate disfuncționalitățile cauzate de personalul de intervenție pe șantier împiedicând buna desfășurare a activității acestuia.
13.2.7. Executantul va lua toate măsurile necesare pentru remedierea disfuncționalităților constatate.

13.3 Semnalizarea și paza șantierului 
13.3.1 Atunci când lucrările afectează circulația publică, semnalizarea utilizării de către public 
trebuie să fie conformă cu reglementările în materie. Aceasta se realizează sub controlul serviciilor competente de către executant, acesta din urmă având ca responsabilitate furnizarea și montarea de panouri și dispozitive de semnalizare.
13.3.2 Dacă execuția lucrărilor presupune devierea circulației, executantul este responsabil, în 
aceleași condiții, de la executarea și întreținerea semnalizării la extremitățile secțiunilor unde circulația este întreruptă și a semnalizării drumurilor deviate.
13.3.3 Executantul este responsabil pentru asigurarea pazei in incinta santierului.

13.4 Menținerea rețelelor de comunicații și a debitului de apă
13.4.1 Executantul trebuie să conducă execuția potrivit instrucțiunilor date și a restricțiilor, în 
special a celor care fac referire la rețelele de comunicații și la debitul de apă, astfel încât să mențină în condiții normale de funcționare rețelele de orice natură care traversează șantierul.
13.4.2 în cazul în care executantul nu își îndeplinește obligațiile specificate mai sus și fără a încălca atribuțiile autorităților competente, achizitorul, pe cheltuiala executantului, poate să ia măsurile necesare înainte ca notificarea privind neîndeplinirea obligațiilor să producă efecte.
13.4.3 În caz de urgență sau pericol, aceste măsuri se vor lua fără notificare prealabilă.
13.4.4 Intervenția autorităților competente sau a achizitorului nu absolvă de responsabilități executantul.
13.4.5 Constrângeri speciale pentru execuția lucrărilor  construcțiilor civile.
Dacă execuția lucrărilor se desfășoară în apropierea constructiilor civile, executantul trebuie să ia, pe riscul și cheltuiala sa, măsurile necesare pentru a reduce în măsura în care este posibil, efectele care pot cauza dificultăți de acces, zgomotul motoarelor, vibrații, fum și praf.

13.5 Demolarea construcțiilor
13.5.1Executantul nu poate demola construcțiile din interiorul șantierului înainte de a notifica achizitorul. Notificarea va fi transmisă acestuia cu 15 zile înainte, iar netransmiterea unui răspuns din partea achizitorului, se consideră acord cu privire la demolarea construcțiilor.
13.5.2 În privința selecției materialelor, executantul va respecta prevederile dispozițiilor legislației în domeniu referitoare la reutilizarea sau valorificarea materialelor provenite din demolare sau demontare.

13.6 Gestiunea deșeurilor pe șantier
Principii generale
a.Valorificarea sau eliminarea deșeurilor create prin lucrările, obiect al prezentului contract, intră în responsabilitatea executantului 
b. Executantul, rămâne producătorul deșeurilor sale în privința ambalajelor produselor pe care le folosește și a celor rezultate din intervențiile sale.
c. Executantul efectuează colectarea, transportul, depozitarea, eventuala evacuare a deșeurilor rezultate ca urmare a lucrărilor ce fac obiectul prezentului contract, conform reglementărilor legale.
d. Pentru managemntul deșeurilor executantul se va supune regulilor locale si legislației în vigoare. Achizitorul va sprijini in masura competentelor procesul de aliniere la acestea
e.Î nainte de începerea lucrărilor, achizitorul transmite executantului, toate informațiile pe care le consideră necesare pentru valorificarea și eliminarea deșeurilor, conform prevederilor legale.
f. Executantul va lua permanent măsuri pentru îndepărtarea materialelor neimplicate în lucrări.
g. Pe măsură ce lucrările avansează, executantul va degaja amplasamentul pus la dispoziție pentru execuția lucrărilor, de deșeurile rezultate.

14. Începerea şi execuţia lucrărilor
14.1. - (1) Executantul are obligaţia de a începe lucrările la data menționată în  ordinului de începere al lucrărilor. 
	(2) Predarea amplasamentului se va face la data emiterii ordinului de începere a lucrărilor. 
14.2. - (1) Lucrările trebuie să se deruleze conform graficului de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.
           (2) Executantul va prezenta, dupa semnarea contractului,  graficul de execuție actualizat, alcătuit în ordinea tehnologică de execuție. În cazul în care, pe parcurs, desfășurarea lucrărilor nu concordă cu graficul de execuție a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în prezentul contract. Graficul revizuit nu îl va absolvi pe executant deniciuna dintre îndatoririle asumate prin contract.
14.3. - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile tehnice si oferta tehnica. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop şi anume responsabilul tehnic cu execuţia din partea executantului sau, dacă este cazul, altă persoană fizică sau juridică atestată potrivit legii, din partea achizitorului.
          (2) Executantul are obligaţia de a asigura accesul reprezentantului achizitorului la locul de executare a lucrarilor, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.
14.4. Executantul va informa achizitorul cu promptitudine asupra unor posibile evenimente viitoare care pot apărea și asupra circumstanțelor care pot afecta negativ lucrările, pot majora prețul contractului sau pot provoca întârzieri în execuția lucrărilor. Achizitorul poate solicita executantului să transmită o estimare a efectului anticipat al evenimentelor sau circumstanțelor menționate și/sau o propunere de soluționare a acestora.
14.5. - (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de acceptare a recepţiei provizorii şi a recepţiei finale (calitative) se vor face potrivit clauzelor contractuale.
        (2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.
        (3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului, în caz contrar achizitorul va suporta aceste cheltuieli.
	(4) Lucrările, componentele, materialele și produsele se vor conforma specificațiilor, schițelor, studiilor, modelelor, eșantioanelor și altor cerințe prevăzute de contract care trebuie să fie la dispoziția achizitorului (reprezentantului acestuia) în scopul identificării pe toată perioada execuției.
	(5).Executantul este singurul responsabil față de achizitor pentru furnizarea și punerea în operă a materialelor precum și pentru defecțiunile ce pot apărea ca urmare a asamblării lor.
Executantul garantează că materialele, furniturile și echipamentele utilizate sunt noi, de primă calitate, standardizate și ușor de înlocuit într-un interval de timp redus. Materialele, furniturile și echipamentele folosite trebuie să fie conforme cu specificațiile tehnice și reglementările și normele europene precum și cu dispozițiile din documentele contractului.
14.6. Executantul are obligația de a nu acoperi lucrările care devin ascunse, fără aprobarea achizitorului. Executantul are obligația de a notifica achizitorul, ori de câte ori astfel de lucrări sunt finalizate, pentru a fi examinate și măsurate. În caz contrar Executantul are obligația, pe cheltuiala sa, de a dezveli orice parte sau părți lucrate și la dispoziția achizitorului de a reface această parte sau aceste părți din lucrare dacă este cazul.
14.7. Executantul  va lua  pe costul propriu, toate masurile necesare pentru prevenirea si stingerea incendiilor pe amplasament conform legislatiei aplicabile. Intregul personal va fi instruit in ceea ce priveste masurile de siguranta, iar executantul va supraveghea modul de aplicare al acestor masuri. Executantul va lua de asemenea toate masurile necesare pentru a asigura pe amplasament echipamentele necesare in caz de incendiu, iar in cazul izbucnirii unui incendiu, va actiona cu promtitudine, in vederea stingerii acestuia. Executantul va fi direct raspunzator si va acoperi toate si orice daune aferente consecintelororicarui incendiu izbucnit pe amplasament.
14.8.  In caz de avariere, distrugere, furt sau accidente care au loc pe santier, Executantul va raspunde fata de terti si va suporta costurile lucrarilor sau remedierea si inlocuirea a bunurilor/lucrarilor afectate.

15. Întârzierea, suspendarea si reluarea executiei lucrarilor.
15.1- În cazul în care:
      (1)  volumul sau natura lucrărilor neprevăzute; sau
      (2)  condiţiile climaterice excepţional de nefavorabile; sau
       (3) oricare alt motiv de întârziere care nu se datorează executantului şi nu a survenit prin încălcarea contractului de către acesta;
 îndreptăţesc executantul de a solicita prelungirea termenului de execuţie a lucrărilor sau a oricărei parți a acestora, atunci, prin consultare, parțile vor stabili:
(1) orice prelungire a duratei de execuție la care executantul are dreptul;
(2) totalul cheltuielilor suplimentare, care se va adauga la prețul contractului.    

15.2.	Achizitorul din motive întemeiate, poate dispune executantului, prin notificare prealabilă, suspendarea executării unei părți sau a tuturor lucrărilor. Pe perioada suspendării, executantul are obligația de proteja, păstra și asigura paza acelei părți sau a tuturor lucrărilor împotriva deteriorării, pierderii sau degradărilor.
15.3.	În cazul în care executantul va înregistra întârzieri și/sau costuri suplimentare ca urmare a suspendăriilucrărilor și/sau ca rezultat al reluării acestora, executantul va transmite achizitorului o înștiințare cu privire la necesitatea prelungirii prin act adiționala duratei de execuție, dacă terminarea lucrărilor este sau va fi întârziată, și la cuantumul costurilor suplimentare.
15.4.	Executantul nu va fi îndreptățit la o prelungire a duratei de execuție și/sau la plata costurilor suplimentare astfel cum sunt prevăzute la art. 15.3. dacă aceasta a survenit ca urmare a remedierii consecințelor unor lucrări sau materiale necorespunzătoare sau a consecințelor omisiunii executantului de a proteja, depozita sau asigura paza.
15.5.	Data scadentei obligațiilor executantului este considerata punere în întârziere, începand cu ziua următoare scadentei, fara punere formala in îndeplinire sau executarea vreunei formalități.

16. Finalizarea lucrărilor
16.1.- Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.
16.2. -(1) La finalizarea lucrărilor, Executantul are obligaţia de a notifica, în scris, Autoritatea contractanta că sunt îndeplinite condiţiile de recepţie, solicitând acestuia convocarea comisiei de recepţie, în condițiile HG 273/1994 cu modificarile ulterioare. Executantul garantează că la data recepţiei lucrarea este executată în conformitate cu standardele şi prescripţiile tehnice, inclusiv cele referitoare la siguranţa în exploatare şi tehnica securităţii muncii, corespunde reglementărilor tehnice în vigoare şi nu este afectată de vicii care ar diminua sau ar anula valoarea sau posibilitatea de utilizare, conform condiţiilor normale de folosire.
        (2) Pe baza situaţiilor de lucrări executate confirmate şi a constatărilor efectuate pe teren, Autoritatea contractanta va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate Executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a Executantului, Autoritatea contractanta va convoca comisia de recepţie.
16.3. - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare.
16.4 Recepția lucrărilor de construcții de orice categorie și instalații aferente acestora se realizează în conformitate cu Regulamentul de recepție a lucrărilor de construcții și instalații aferente acestora. Receptia utilajelor, echipamentelor, instalațiilor tehnologice se va face în conformitate cu Regulamentul de recepție a lucrărilor de montaj utilaje, echipamente, instalații tehnologice și a punerii în funcțiune a capacităților de producție.Recepția lucrărilor se va face în doua etape:
- recepția la terminarea lucrărilor;
- recepția finală la expirarea perioadei de garantie.
16.5. La Recepția la terminarea lucrărilor Executantul va prezenta comisiei de recepție toate documentele care au stat la baza execuției lucrărilor, documentele de calitate întocmite pe parcursul executiei, probele, încercarile specifice, declarațiile de conformitate, certificatele de calitate și alte documente pentru materialele puse în operă. Prin testele de punere în funcțiune se va face dovada că instalațiile de orice fel, utilajul, echipamentele sunt pregătite ajustate pentru a asigura exploatarea corectă a componentelor individuale sau în ansamblu și pentru a asigura randamentul specificat. Totodată se va preda documentația tehnică și instrucțiunile de exploatare, în limba română, manualul de service și întreținere, alte documente specifice sau solicitate de beneficiar. De asemenea se va face dovada că personalul beneficiarului a fost instruit pentru operarea utilajelor, echipamentelor instalațiilor în timpul perioadei de pornire și a testelor de recepție.
16.6. Receptia finală a lucrărilor va avea loc dupa încheierea perioadei de garanție precizată în contract prin care se va examina finalizarea lucrărilor cerute de "recepția de la terminarea lucrărilor" și referatul investitorului privind comportarea construcțiilor și instalațiilor aferente în exploatare pe perioada de garanție, inclusiv viciile aferente și remedierea lor.

17. Perioada de garanţie acordată lucrărilor
17.1. - Perioada de garanţie a lucrării este de:              luni și decurge de la data recepției la terminarea lucrărilor fara obiectiuni și până la recepția finală. Perioada de garanție se prelungește cu perioada remedierii defectelor calitative constatate in aceasta perioada.
17.2. -(1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi a altor defecte a căror cauză este nerespectarea clauzelor contractuale. 
       (2) Executantul are obligaţia de a executa toate activităţile prevăzute la alin. (1), pe cheltuiala proprie, în cazul în care ele sunt necesare datorită:
    	  a) utilizării de materiale, de instalaţii sau a unei manopere neconforme cu prevederile contractului; sau
      	 b) unui viciu de concepţie, acolo unde executantul este responsabil de proiectarea unei părţi a lucrărilor; sau
      	 c) neglijenţei sau neîndeplinirii de către executant a oricăreia dintre obligaţiile explicite sau implicite care îi revin în baza contractului.
17.3. În cazul în care executantul nu execută lucrările prevăzute la clauza 17.2 alin. (2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executantsau reţinute din sumele cuvenite acestuia.

	18. Modalităţi de plată
18.1. Achizitorul nu acorda avans executantului.
18.2.   Plata lucrărilor efectuate de executant și recepționate de beneficiar se va face în termen de până la 30 de zile de la primirea facturii la sediul său. Factura va fi emisă și transmisă beneficiarului după ce situația de lucrări a fost verificată /confirmată și acceptată/recepționată de reprezentanții  achizitorului.
	Se pot face plăți parțiale la cererea executantului, la valoarea lucrărilor executate conform contractului, verificate, confirmate și acceptate de reprezentantul achizitorului. Cantitățile de lucrări executate se stabilesc prin măsurare și sunt cantități real executate.
	Plata lucrărilor parțial efectuate de executant și recepționate de beneficiar se va face în termen de pana la 30 de zile de la primirea facturii la sediul său. 
Factura pentru lucrarile partial executate va fi emisă și transmisă achizitorului după ce situația de lucrări a fost verificată/confirmată și acceptată/recepționată de reprezentanții  achizitorului. Termen estimat maxim de confirmare/acceptare a situațiilor de lucrări partiale de către responsabilii desemnați de achizitor este de maxim 30 de zile de la primirea acestora.
Situația de lucrări parțial executate, transmisa achizitorului, va fi însoțită de:
	- Adresa de înaintare cu opis în care vor fi enumerate documentele atașate;
	- Centralizatoare pe obiecte și pe categorii de lucrări executate conform caietului de sarcini/ proiectului;
	- Balanța a cantităților decontate pentru fiecare articol din deviz;
	- Atasamentele de lucrări;
	- Procese verbale de recepție a lucrărilor efectuate si inaintate spre decontare.

Valoarea totala a plăților parțiale nu poate depasi 70% din valoarea contractului.

Plata facturii finale se va face după Receptia la terminarea lucrarilor in conditiile verificarii și acceptarii situației de plată finale de către achizitor. 
Factura finala va fi emisă și transmisă achizitorului după ce situația de lucrări finala a fost verificată/confirmată și acceptată/recepționată de reprezentanții  achizitorului. Termen estimat maxim de confirmare/acceptare a situațiilor de lucrări de către responsabilii desemnați de achizitor este de maxim 30 de zile de la primirea situatiilor de lucrari finale.
Situația de lucrări finala, transmisa achizitorului, va fi însoțită de:
	- Adresa de înaintare cu opis în care vor fi enumerate documentele atașate;
	- Centralizatoare pe obiecte și pe categorii de lucrări executate conform caietului de sarcini/ proiectului;
	- Balanța a cantităților decontate pentru fiecare articol din deviz;
	- Atasamentele de lucrări;
	- Procese verbale de recepție a lucrărilor efectuate si inaintate spre decontare.

Dacă verificarea se prelungește din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită în termenul convenit. 
Pentru lucrările executate, plățile datorate de achizitor executantului sunt cele declarate în propunerea financiară, anexă la contract.
Plata facturii finale se va face după Receptia la terminarea lucrarilor in conditiile verificarii și acceptarii situației de plată finalede către achizitor. Dacă verificarea se prelungește din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită în termenul convenit.
18.3. Executantul nu va fi considerat terminat până când procesul-verbal de recepție finală nu va fi semnat de comisia de recepție, care confirmă că lucrările au fost executate conform contractului. Recepția finală va fi efectuată conform prevederilor legale, după expirarea perioadei de garanție. 

19. Ajustarea preţului contractului
19.1.- Pentru lucrările executate, plăţile datorate de achizitor executantului sunt cele declarate în propunerea financiară, anexă la contract.
 19.2 – Actualizarea (ajustarea) pretului contractului se va face doar în condițiile îndeplinirii prevederilor art. 6 din Instrucțiunea  2/2018 privind ajustarea prețului contractului de achiziție publică/sectorială și se va iniția ca urmare a unei solicitări a executantului care va avea obligația de a justifica temeinic solicitarea sa.

20. Amendamente
20.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
20.2 – Orice modificare a clauzelor contractuale nu poate avea loc decât în cursul duratei contractului.

	21. Subcontractanţi
21.1. Executantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta Executantului.
21.2.  Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
21.3. (1) Executantul este pe deplin răspunzător faţă de autoritatea contractantă de modul în care îndeplineşte contractul.
           (2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.
          (3) Executantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.
21.4. Pe parcursul derulării contractului, Executantul are dreptul de a înlocui subcontractanții, cu acordul autorității contractante, în următoarele situații:
     a) înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți;
    b) declararea unor noi subcontractanți ulterior semnării contractului de achiziție publică în condițiile în care lucrările/serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora;
    c) renunțarea/retragerea subcontractanților din contractul de achiziție publică.
 21.5. În vederea obținerii acordului achizitorului noii subcontractanți sunt obligați să prezinte:
     -  o declarație pe proprie răspundere prin care își asumă prevederile caietului de sarcini și a propunerii tehnice depusă de către executant la ofertă, pentru activitățile supuse subcontractării;
    - contractele de subcontractare încheiate între executant și noii subcontractanți ce vor cuprinde obligatoriu și fără a se limita la acestea, informații  cu privire la activitățile ce urmează a fi subcontractate, datele de contact și reprezentanții legali, valoarea aferentă activității ce va face obiectul contractului;
   - certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie public.
21.6. Dispozițiile privind înlocuirea/implicarea de noi subcontractanți nu diminuează în nici o situație răspunderea executantului în ceea ce privește modul de îndeplinire a Contractului.
21.7 –Achizitorul poate efectua plăți corespunzătoare părții/părților din Contract îndeplinite de către subcontractanți dacă aceștia și-au exprimat în mod expres această opțiune, conform dispozitiior legale aplicabile privind achizițiile publice.
21.8 - Executantul va răspunde pentru actele și faptele subcontractanților săi și ale experților, agenților, salariaților acestora, ca și cum ar fi actele sau faptele sale. Acceptarea de către achizitor a subcontractării oricărei părți a prezentului contract nu va elibera executantul de niciuna dintre obligațiile sale din prezentul contract.

22. Cesiunea de creanță
22.1. - Executantul are obligatia de a nu transfera total sau partial obligatiile sale asumate prin contract, fara sa obtina in prealabil acordul scris al Autoritatea contractanta. 
22.2. – Cesiunea de creanță nu va exonera Executantul de nici o responsabilitate privind garantia sau orice alte obligatii asumate prin contract.
 22.3 -Cesiunea dreptului de creanță se va face cu respectarea prevederilor Legii  98/2016 și HG 395/2016.

23. Rezilierea contractului
 23.1.  Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de  15 zile de la comunicarea declarației de reziliere trimisă de partea lezată, dacă în termenul de 15 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fără intervenţia instanţei de judecată partea vătămată având dreptul de a pretinde plata de daune-interese.
23.2. Contractul se va rezilia și în următoarele cazuri:
(1) [bookmark: _Toc489451512][bookmark: _Toc494143733][bookmark: _Toc500187311][bookmark: _Toc510501053]nu se conformeaza intr-o perioada de cel mult 15 zile notificarii emise de catre Autoritatea Contractanta care ii solicita remedierea executarii necorespunzatoare sau executarea obligatiilor restante din Contract;
(2) În cazul în care executarea Contractului este viciată de erori substanțiale, nereguli sau fraudă, Achizitorul va rezilia executarea acestuia.
(3) În cazul în care erorile substanțiale, neregulile sau frauda, sunt imputabile executantului, Achizitorul poate suplimentar suspendării, să refuze efectuarea plăților sau poate proceda la recuperarea sumelor deja plătite, proporțional cu gravitatea erorilor, neregulilor sau fraude.
(4) [bookmark: _Toc489451517][bookmark: _Toc494143738][bookmark: _Toc500187316][bookmark: _Toc510501058]Impotriva executantului a fost pronuntata o hotarare avand autoritate de lucru judecat cu privire la frauda, coruptie, implicarea intr-o organizatie criminala sau orice alta activitate ilegala in dauna intereselor financiare ale CE;
(5) [bookmark: _Toc489451518][bookmark: _Toc494143739][bookmark: _Toc500187317][bookmark: _Toc510501059]in cadrul unei alte proceduri de achizitie sau procedura de acordare a unei finantari din fonduri nerambursabile, executantul a fost declarat culpabil de incalcarea grava a Contractului ca rezultat al neexecutariiobligatiilor sale contractuale;
23.3 - Autoritatea contractanta isi rezerva dreptul de a denunta unilateral contractul de lucrari in cel mult 30 de zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale astfel incat indeplinirea contractului respectiv ar fi contrara interesului public.

24. Încetarea contractului
  24.1. Prezentul contract încetează în următoarele cazuri:
	a) părţile convin de comun acord încetarea contractului;
	b) expirarea duratei contractului;
	c) prin reziliere, în condiţiile prezentului contract ;
	d) în cazul  procedurilor de faliment, a retragerii autorizaţiei de funcţionare a unuia din contractanţi;
e) prin denunţare unilaterală in conditiile prevazute la art.223(1) din legea 98/2016, si ale prezentului contract ;
	f) prin imposibilitate de executare, în condiţiile art.25.

25. Forţa majoră
   25.1.-  Forţa majoră este constatată de o autoritate competentă.
   25.2.- Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
   25.3.- Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
   25.4.- Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
   25.5.- Dacă forţa majoră acţionează sau se estimează că va acţiona o perioada mai mare de 15 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

26. Soluţionarea litigiilor
26.1. Achizitorul și executantul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
26.2 - Dacă, după 30 de zile de la începerea acestor tratative neoficiale, achizitorul și executantul nu reusesc să rezolve în mod amiabil o divergentă contractuală, fiecare poate solicita ca disputa să se soluționeze  la instanta de judecatǎ competenta potrivit legii.

27. Limba care guvernează contractul
27.1. Limba care guvernează contractul este limba română.
28.Nulitati
28.1.- Dacă o clauză a acestui contract va fi declarată nulă, celelalte prevederi ale contractului nu vor fi afectate de aceasta nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă scopului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă scopului contractului, şi această clauză este de esenţa contractului, contractul se va rezilia de plin drept.

29. Comunicări
 29.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
 	 (2) Orice document scris trebuie înregistrat atât în momentul transmiterii, cât şi în momentul primirii.
29.2. Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

30. Legea aplicabilă contractului
30.1.- Contractul va fi interpretat conform legilor din România. 

31. Prelucrarea datelor cu caracter personal
31.1 Colectarea, prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.
31.2 Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.
31.3 Părțile contractuale vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.
31.4 Părțile contractuale vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

Părţile au înţeles să încheie astăzi, ______________________, prezentul contract în două exemplare originale, câte unul pentru fiecare parte.
	CONTRACTANT
S.C. ___________      ___
	AUTORITATEA CONTRACTANTĂ
Universitatea „Alexandru Ioan Cuza” din IAŞI

	
ADMINISTRATOR

	
RECTOR
Prof. Univ. Dr. Tudorel TOADER


	
	DIRECTOR ECONOMIC SI RESURSE UMANE 
Ec. Liliana IFTIMIA


	
	CONSILIER JURIDIC
Șef Birou Juridic
Jr. Loredana GIOSAN


	
		
	
	

	
	
	Serviciul Achizitii Publice
Responsabil Achiziții
Irina URSACHI







Anexa nr. 1 la:   
Contractul de execuție lucrări nr.  / 
lucrări de ”Reabilitare/ modernizare clădire destinată centrului de activități coloborative” (Sera Puschin), aferentă activității A.2.1.“Crearea și dezvoltarea unui HUB (Centru de activități colaborative), prevăzută în cadrul proiectului Start experiență – START.EXE, POCU/626/6/13/13065

CONVENŢIE
PRIVIND  SECURITATEA  ŞI  SĂNĂTATATEA ÎN  MUNCĂ

Prezenta  Convenţie se încheie în conformitate cu prevederile Legii securităţii şi sănătaţii în muncă nr. 319 / 2006,  2006 şi a Normelor metodolice de aplicare a legii, respectiv H.G. 1425 / 2006 modificată cu H.G. 955 / 2010 şi a actelor normative în vigoare.

CAP. I OBIECTUL  ŞI  SFERA  DE  APLICARE  A  CONVENŢIEI
1.1  Prezenta convenţie constituie documentul prin care se stabilesc obligaţiile şi responsabilităţile părţilor, privind prevenirea, cercetarea şi înregistrarea evenimentelor pe linie de securitate şi sănătate în muncă ce s-ar putea produce în activităţile ce fac obiectul Contractului nr. __ din data de __________ încheiat între Universitatea « Alexandru Ioan Cuza » din Iaşi, în calitate de autoritatea contractantă, reprezentată prin RECTOR - Prof. Univ. Dr. Tudorel TOADER şi S.C. _  S.R.L. - Iaşi, reprezentată  prin  Administrator   ______ ,  în calitate de contractant.
1.2. Contractele aferente în derulare vor fi completate cu modificarea respectivă prin acte adiţionale.
1.3. Convenţia va fi reactualizată la schimbarea actelor normative sau ori de câte ori părţile semnatare consideră necesar.

CAP. II	OBLIGAŢII ŞI RESPONSABILITĂŢI
	2.1   OBLIGAŢII  COMUNE.
2.1.1	Fiecare parte contractantă este obligată să asigure respectarea reglementărilor legale privind securitatea şi sănătatea în muncă, referitor la activitatea şi personalul propriu, fără să se poată transfera, în nici un fel, aceste responsabilităţi către cealaltă parte contractantă, astfel:
2.1.2	Să coopereze în vederea implementării prevederilor privind securitatea şi sănătatea în muncă luând în considerare natura activităţilor desfăşurate;
2.1.3	Să îşi coordoneze acţiunile în vederea protecţiei lucrătorilor şi prevenirii riscurilor profesionale, luând în considerare natura activităţilor;
2.1.4	Să se informeze reciproc despre riscurile profesionale;
2.1.5	Să execute control, prin personal de specialitate, asupra modului de respectare şi realizare a normelor prevederilor privind securitatea şi sănătatea în muncă.
2.1.6	Continuarea activităţii în cadrul spaţiului sau terenului, în condiţii de securitate necorespunzătoare sau cu vicii ascunse (tehnic sau organizatoric) este interzisă;
2.1.7	În cazul producerii unui eveniment de muncă, ambele părţi trebuie să ia imediat următoarele măsuri:
2.1.7.1	Să acorde primul ajutor victimelor;
2.1.7.2	Să menţină starea de fapt care a condus la producerea evenimentului, cu excepţia cazurilor în care este necesară salvarea victimelor;
2.1.7.3	Să se avizeze reciproc, precum şi organele de cercetare legală, după caz, despre evenimentul produs, cu toate datele necesare conform prevederilor legale;
2.1.7.4	Să efectueze cercetarea primară în comun, prin reprezentanţii desemnaţi, să ia măsuri pentru conservarea probelor privind starea de fapt a producerii evenimentului, în vederea stabilirii cu certitudine a cauzelor şi responsabililor de producerea acestuia.

	2.2	Obligaţiile autorității contractante.  
2.2.1	Să informeze Executantul cu care intră în relaţii contractuale, despre existenţa în zona de activitate a unor riscuri sau pericole şi să stabilească măsurile adecvate pentru contracararea acestora ;
2.2.2	Să stabilească şi să delimiteze căile de acces, de intervenţie şi evacuare pentru angajaţii Executantului;
2.2.3	Să pună la dispoziţia Executantului orice informaţie sau documente privind securitatea şi sănătatea în muncă pentru spaţiile sau terenurile proprietate a universităţii, în măsura în care acestea sunt prevăzute în contract;
2.2.4	Să exercite controlul respectării reglementărilor privind securitatea şi sănătatea în muncă, însoţit după caz de reprezentantul celeilalte părţi, având dreptul de a interzice desfăşurarea activităţii, dacă nu se respectă aceste reglementări;
2.2.5	În cazul apariţiei unui pericol iminent, să ia măsuri de întreruperea activităţii, să dispună evacuarea angajaţilor aflaţi în pericol şi să ia măsuri imediate de înlăturare a pericolului;

2.3	Obligaţiile Executantului.
2.3.1	Să obţină avizele şi / sau autorizaţiile de funcţionare pentru activităţile pe care le desfăşoară;
2.3.2	Să utilizeze spaţiul şi / sau terenul închiriat, precum şi instalaţiile şi utilajele puse la dispoziţie, după caz,  numai pentru activităţile pentru care este autorizat din punct de vedere al securităţii şi sănătăţii în muncă şi / sau stipulate prin relaţiile contractuale.
2.3.3	Să asigure paza bunurilor, să respecte şi să răspundă de aplicarea prevederilor legale în vigoare în ceea ce priveşte securitatea şi sănătatea în muncă;
2.3.4	Să stabilească responsabilii în domeniul securităţii şi sănătăţii în muncă (reprezentanţii desemnaţi) care să-i reprezinte în relaţiile cu autoritatea contractantă, cu precizarea limitelor de competenţă până la care sunt abilitaţi, pentru  rezolvarea  problemelor operativ, precum şi măsurile tehnice şi organizatorice necesare a fi realizate de către aceştia pentru prevenirea evenimentelor accidente de muncă;
2.3.5	Să-şi informeze şi instruiască angajaţii proprii în domeniul securităţii şi sănătăţii în muncă şi să-i autorizeze pentru activităţile pe care le desfăşoară, atunci când aceste activităţi necesită autorizare, conform legislaţiei în vigoare;
2.3.6	Să nu intervină, să nu modifice şi să nu influenţeze sub nici o formă, procesele de muncă, clădirile, utilajele, instalaţiile sau activitatea autorității contractante;
2.3.7	Orice sancţiune sau amendă aplicate de organele abilitate asupra Executantului pentru nerespectarea prevederilor legislaţiei în domeniul securităţii şi sănătăţii în muncă, precum şi ale obligaţiilor contractuale stipulate în  prezenta CONVENŢIE cad în sarcina Executantului;

CAP. III AVIZAREA,  CERCETAREA  ŞI  ÎNREGISTRAREA EVENIMENTELOR  DE   MUNCĂ
	3.1   AVIZAREA  EVENIMENTELOR  DE  MUNCĂ
	3.1.1	Orice eveniment produs în cadrul unei activităţi desfăşurată în spaţiul şi / sau terenul proprietate a Universităţii, va fi adus la cunoştinţă imediat, prin orice mijloace (telefon, radiotelefon, curier, etc.), de către conducătorul locului de muncă sau de către orice angajat, şefului său direct (patron, administrator, angajator, etc.), precum şi conducerii Universităţii « Alexandru Ioan Cuza » din Iaşi şi şefului Serviciului Intern de Prevenire şi Protecţie (tel. 0232201322);
3.1.2	În cadrul avizării se vor comunica: data, locul, ora şi împrejurările producerii, numărul, numele accidentaţilor şi urmările asupra acestora.
3.2   CERCETAREA  EVENIMENTELOR  DE  MUNCĂ
3.2.1	Toate evenimentele de muncă produse în spaţiile şi terenurile deţinute de achizitor dar din vina şi / sau neglijenţa Executantului vor fi cercetate într-o comisie constituită din reprezentanţii ambelor părţi, ai autorității contractante şi ai Executantului, numită prin decizie comună.
3.2.2	Comisia de cercetare va stabili cu certitudine responsabilităţile părţilor, în concordanţă cu prevederile CONVENŢIEI.
3.2.3	Părţile găsite responsabile în urma cercetării vor suporta toate daunele produse, indiferent de natura acestor daune, conform prevederilor legale şi clauzelor stabilite prin prezenta CONVENŢIE.

	3.3   ÎNREGISTRAREA  EVENIMENTELOR  DE  MUNCĂ  
3.3.1	Evenimentele de muncă produse în spaţiul şi / sau pe terenul proprietate a Universităţii se vor înregistra de către societatea vinovată de producerea acestora.
3.3.2	În cazul în care evenimentul de muncă este accident de muncă, acesta se va înregistra de către societatea a cărui angajat este victima.
3.3.3	Toate sancţiunile, amenzile şi consecinţele determinate de producerea evenimentului de muncă şi care sunt aplicabile de către organele abilitate, datorită nerespectării prevederilor legislaţiei în domeniul securităţii şi sănătăţii în muncă, precum şi ale obligaţiilor contractuale stipulate în  prezenta CONVENŢIE, cad în sarcina instituţiei responsabile de provocarea evenimentului de muncă şi / sau accidentului de muncă.

CAP. IV  DISPOZIŢII FINALE
4.1	Prezenta CONVENŢIE va fi interpretată conform legilor din România şi îşi produce efectele pe perioada de valabilitate a contractului nr. ___.
4.2	Nerespectarea clauzelor prevăzute în prezenta CONVENŢIE de către contractant atrage rezilierea Contractului nr. ___ din data de __________ încheiat între Universitatea « Alexandru Ioan Cuza » din Iaşi şi S.C. _____  S.R.L.
4.3	Prezenta CONVENŢIE nu are caracter limitativ.
4.4	Prezenta CONVENŢIE a fost incheiată în 2 (două) exemplare toate cu caracter de original, din care un exemplar pentru Autoritatea Contractantă şi unul pentru Contractant.


	CONTRACTANT
S.C. ___________ S.R.L.
	
	AUTORITATEA CONTRACTANTĂ
Universitatea „Alexandru Ioan Cuza” din IAŞI

	ADMINISTRATOR

	
	
RECTOR,
Prof. Univ. Dr. Tudorel TOADER



       
	
	
	SERVICIUL  INTERN  DE  PREVENIRE ŞI  PROTECŢIE
Ing. Stroescu Simona




Anexa nr. 2 la:
Contractul de prestări servicii nr.  / 
lucrări de ”Reabilitare/ modernizare clădire destinată centrului de activități coloborative” (Sera Puschin), aferentă activității A.2.1.“Crearea și dezvoltarea unui HUB (Centru de activități colaborative), prevăzută în cadrul proiectului Start experiență – START.EXE, POCU/626/6/13/13065
CONVENŢIE
PRIVIND SITUAŢIILE DE URGENŢĂ
(APARAREA ÎMPOTRIVA INCENDIILOR  ŞI PROTECŢIEI  CIVILE)

Prezenta Convenţie se încheie în conformitate cu prevederile Legii apărării împotriva incendiilor nr. 307 / 2006, a Legii protecţiei civile nr. 481 / 2004 şi a actelor normative în vigoare. 

CAP. I OBIECTUL  ŞI  SFERA  DE  APLICARE  A  CONVENŢIEI
1.1	Prezenta convenţie constituie documentul prin care se stabilesc obligaţiile şi responsabilităţile părţilor, privind prevenirea, cercetarea şi înregistrarea evenimentelor pe linie de apărare împotriva incendiilor şi protecţie civilă ce s-ar putea produce în activităţile ce fac obiectul Contractului nr. ___ din data de _______ încheiat între Universitatea « Alexandru Ioan Cuza » din Iaşi, în calitate de autoritatea contractantă, reprezentată prin RECTOR - Prof. Univ. Dr. Tudorel TOADER şi S.C. ________ S.R.L. , reprezentată  prin  Administrator _____________,  în calitate de contractant.
1.2	Contractele aferente în derulare vor fi completate cu modificarea respectivă prin acte adiţionale.
1.3	Convenţia va fi reactualizată la schimbarea actelor normative sau ori de câte ori părţile semnatare consideră necesar.

Cap. II		OBLIGAŢII  ŞI  RESPONSABILITĂŢI
2.1   OBLIGAŢII COMUNE.
2.1.1	Fiecare parte contractantă este obligată să asigure respectarea reglementărilor legale privind situaţiile de urgenţă, referitor la activitatea şi personalul propriu, fără să se poată transfera în nici un fel aceste reponsabilităţi către cealaltă parte contractantă.
2.1.2	Părţile contractante vor executa control prin personalul propriu de specialitate, asupra modului de respectare şi realizare a prevederilor Convenţiei.
2.1.3	În cazul producerii unor evenimente generatoare de situaţii de urgenţă, ambele părţi trebuie să ia imediat următoarele măsuri:
· să acorde primul ajutor victimelor;
· să se avizeze reciproc, precum şi organele de cercetare legală, după caz, despre evenimentul produs, cu toate datele necesare, conform prevederilor legale;
· să efectueze cercetarea primară în comun, prin reprezentanţi, să ia măsuri pentru conservarea probelor privind starea de fapt a producerii evenimentului respectiv, în vederea stabilirii cu certitudine a cauzelor şi responsabililor de producerea acestuia.
2.1.4	În cazul apariţiei unor noi factori de risc sau pericole generatoare de situaţii de urgenţă, părţile contractante se vor aviza reciproc şi operativ pentru stabilirea noilor măsuri de securitate ce se impun.
2.1.5	Părţile contractante au obligaţia să asigure posibilităţile de utilizare ale căilor de evacuare şi salvare a persoanelor în zonele în care aceste căi sunt comune.

2.2	Obligaţiile autorității contractante.
2.2.1	Să asigure întreţinerea şi exploatarea instalaţiilor comune de energie electrică, energie termică, de ventilaţie şi sanitare.
2.2.2	Să informeze Executantul cu care intră în relaţii contractuale despre existenţa în zona de activitate comună, a unor riscuri sau pericole de producere a incendiilor şi să stabilească de comun acord măsurile adecvate pentru contracararea acestora.
2.2.3	Să exercite controlul respectării reglementărilor comune şi a normelor privind situaţiile de urgenţă (apărarea împotriva incendiilor şi protecţia civilă) de către Executantul care îşi desfăşoară activitatea în spaţiile şi / sau terenurile proprietate a Universităţii, să stabilească măsuri 	legale pentru remedierea neregulilor constatate, având dreptul de a interzice desfăşurarea activităţii Executantului dacă nu se respectă măsurile stabilite, normele şi reglementările în domeniu.
2.2.4	În cazul apariţiei unui pericol iminent, poate lua măsuri de întrerupere a activităţii Executantului, să dispună evacuarea personalului aflat în pericol, precum şi măsuri imediate de inlăturare a pericolului.
2.2.5	În cazul efectuării unor lucrări cu caracter special, pentru care nu există prevederi specificate în normele din domeniu sau acolo unde acţionează cumulativ mai mulţi factori de risc, se vor stabili şi realiza măsuri concrete de contracarare a efectelor acestora, prin instrucţiuni proprii specifice.

2.3	Obligaţiile Executantului.
2.3.1	Să obţină avizele şi / sau autorizaţiile de funcţionare pentru activităţile pe care le desfăsoară;
2.3.2	Să utilizeze spaţiile şi / sau terenul proprietate a Universităţii, precum şi instalaţiile şi utilajele puse la dispoziţie, după caz, numai pentru activităţile pentru care este autorizat din punct de vedere al situaţiilor de urgenţă (protecţia împotriva incendiilor şi protecţia civilă) stipulate prin relaţiile contractuale.
2.3.3	Să asigure paza bunurilor, să respecte şi să răspundă de aplicarea prevederilor legale în vigoare în ceea ce privesc situaţiile de urgenţă (protecţia împotriva incendiilor şi protecţia civilă);
2.3.4	Să stabilească responsabilii cu realizarea condiţiilor tehnice şi organizatorice care se cer îndeplinite pentru prevenirea evenimentelor în domeniul situaţiilor de urgenţă, care să-l reprezente în relaţiile cu autorității contractante, cu precizarea limitelor de competenţă până la care sunt abilitaţi;
2.3.5	Să instruiască personalul propriu privind normele de apărare împotriva incendiilor şi protecţie civilă pe care trebuie să le respecte, corespunzător activităţilor pe care le desfăşoară, pe baza documentaţiei şi legislaţiei obţinută prin grija sa;
2.3.6	Să folosească spaţiile închiriate potrivit destinaţiei prevăzute în contract.
2.3.7	Să-şi stabilească şi să-şi delimiteze căile de acces, de intervenţie şi evacuare pentru personalul propriu, să nu blocheze aceste căi şi nici pe cele folosite de  autoritatea contractantă sau de alţi contractanți cu materiale, piese, utilaje, ambalaje, etc.;
2.3.8	Să nu efectueze modificări la construcţii şi instalaţii fără acordul autorității contractante şi făra obţinerea autorizaţiilor legale.
2.3.9	În cazul producerii unui incendiu din vina prestatorului, toate pagubele produse vor fi suportate de către contractant.
2.3.10	Să doteze pe cheltuiala proprie spaţiile şi / sau terenurile puse la dispoziţie de autoritatea contractantă cu mijloace de primă intervenţie în caz de incendiu şi panouri de semnalizare, conform legislaţiei AII în vigoare, şi să-şi instruiască personalul propriu cu privire la modul de utilizare a acestora, respectiv asupra semnificaţiei indicatoarelor de semnalizare.
2.3.11	Să asigure lucrările de verificare periodică, întreţinere şi reparare corespunzătoare a mijloacelor tehnice de prevenire şi stingere a incendiilor proprii, astfel încât să asigure funcţionarea şi utilizarea lor.
2.3.12	Orice sancţiune sau amendă aplicate de organele abilitate asupra Executantului pentru nerespectarea prevederilor legislaţiei în domeniul situaţiilor de urgenţă (protecţia împotriva incendiilor şi protecţia civilă), precum şi ale obligaţiilor contractuale stipulate în  prezenta Convenţie cad în sarcina Executantului.

CAP. III	AVIZAREA, CERCETAREA  ŞI  ÎNREGISTRAREA  EVENIMENTELOR  PRIVIND   SITUAŢIILE  DE  URGENŢĂ  (APĂRAREA ÎMPOTRIVA INCENDIILOR ŞI  PROTECŢIE CIVILĂ).
3.1	AVIZAREA  EVENIMENTELOR  PRODUSE  ÎN  DOMENIUL  SITUAŢIILOR  DE  URGENŢĂ
3.1.1	Orice eveniment în ceea ce priveşte apărarea împotriva incendiilor sau protecţia civilă produs în cadrul unei activităţi desfăşurată în spaţiul şi / sau terenul proprietate a Universităţii de către contractant, va fi anunţat imediat, prin orice mijloace (telefon, radiotelefon, curier, etc.), de către conducătorul locului de muncă sau de către orice salariat, şefului său direct (patron, administrator, angajator, etc.), precum şi conducerii Universităţii « Al. I. Cuza » - Iaşi şi şefului Serviciului Privat de Situaţii de Urgenţă ( tel. 0232201322)
3.1.2	În cadrul avizării se vor comunica: data, locul, ora şi împrejurările producerii evenimentului, precum şi urmările acestuia.

3.2	CERCETAREA  EVENIMENTELOR  PRODUSE  ÎN  DOMENIUL  SITUAŢIILOR  DE  URGENŢĂ
3.2.1	Toate evenimentele în legătură cu situaţiile de urgenţă (incendii, evenimente legate de protecţia civilă) produse în spaţiile şi terenurile deţinute de autoritatea contractantă, dar din vina şi / sau neglijenţa Executantului vor fi cercetate în comisie constituită din reprezentanţii ambelor părţi, ai autorității contractante şi ai Executantului, numită prin decizie comună.
3.2.2	Comisia de cercetare va stabili cu certitudine responsabilităţile părţilor, în concordanţă cu prevederile Convenţiei.
3.2.3	Părţile găsite responsabile în urma cercetării vor suporta toate daunele produse, indiferent de natura acestor daune, conform prevederilor legale şi clauzelor stabilite prin prezenta Convenţie.

3.3	ÎNREGISTRAREA  EVENIMENTELOR  PRODUSE  ÎN  DOMENIUL  SITUAŢIILOR  DE URGENŢĂ
3.3.1	Evenimentele în legătură cu situaţiile de urgenţă (incendii, evenimente legate de protecţia civilă) produse în spaţiul şi / sau terenul închiriat, din vina personalului propriu sau a instalaţiilor (utilajelor, dispozitivelor, etc.) proprii, se vor înregistra de către societatea vinovată de producerea acestora.
3.3.2	Toate sancţiunile, amenzile şi consecinţele determinate de producerea evenimentului în legatură cu situaţiile de urgenţă (incendii, evenimente legate de protecţia civilă) şi care sunt aplicabile de către organele abilitate datorită nerespectării prevederilor legislaţiei în domeniul apărării împotriva incendiilor, respectiv al protecţiei civile, precum şi ale obligaţiilor contractuale stipulate în  prezenta Convenţie, cad în sarcina societăţii responsabile de provocarea evenimentului respectiv.

CAP. IV	DISPOZIŢII  FINALE.
4.1	Prezenta CONVENŢIE va fi interpretată conform legilor din România şi îşi produce efectele pe perioada de valabilitate a contractului nr. ___ /.
4.2	Nerespectarea clauzelor prevăzute în prezenta CONVENŢIE de către contractant atrage rezilierea Contractului nr. ____ din data de ______________ încheiat între Universitatea « Alexandru Ioan Cuza » din Iaşi şi S.C.____S.R.L. 
4.3	Prezenta CONVENŢIE nu are caracter limitativ.
4.4	Prezenta CONVENŢIE a fost incheiată în 2 (două) exemplare toate cu caracter de original, din care un exemplar pentru Autoritatea Contractantă şi unul pentru Contractant.

